ناخجیوان موختار جومهوریتی

ناخجیوان موختار جومهوریتی (لاتین تورکجه: Naxçıvan Muxtar Respublikası)، آذربایجان جومهوریتی‌نه باغلی موختار جومهوریت دیر. ناخجیوان موختار جومهوریتی‌نین مرکزی ناخجیوان شهری‌دیر. ناخجیوان موختار جومهوریتی قوزئی و دوْغودان ائرمنیستان، باتی‌دان تورکیه و گونئی‌دن ایسه ایران ایله سرحدی واردیر.

 تاریخی 
ناخجیوان بؤلگه‌سی آذربایجان خالق جومهوریتی یؽخیلدیقدان سوْنرا شوروی طرفیندن ایشغال ائدیلدی و غربی زنگه‌زورون شوروی طرفیندن ائرمنیستان شوروی سوسیالیست جومهوریتی‌نه باغیشلاماسی نتیجه‌سینده ۱۹۲۰-جی ایلده ناخجیوان شوروی سوسیالیست جومهوریتی قۇرولدو. ۱۹۲۳-جۆ ایلین فوریه‌سینده اینضیباطی دگیشیکلر نتیجه‌سینده ناخجیوان، جومهوریت وضعیتی‌نی الدن وئریب شورویه باغلی ناخجیوان موختار دیاری عونوانیندا اوْلاراق اینضیباطی واحیدده یئری‌نی آلدی. ۱۹۲۴-جۆ ایلین یئنی اینضیباطی بؤلمه‌لرینده ناخجیوان، یئنی‌دن جومهوریت وضعیتی‌نی قازاندی و آذربایجان شوروی سوسیالیست جومهوریتی‌نه باغلی شکیلده ناخجیوان موختار شوروی سوسیالیست جومهوریتی آلداندیریلدی. ۱۹۹۰-جی ایلده عالی مجلیس‌‌ین قراری ایله ناخجیوان موختار جومهوریتی قۇرولدو و ۱۹۹۱-جی ایلده آذربایجان جومهوریتی باغیمسیزلیغی‌نی یئنی‌دن قازاندیقدان سوْنرا ناخجیوان بؤلگه‌سی آنا وطن‌دن آیری اوْلدوغو اۆچۆن موختار جومهوریتی کیمی وضعیتی‌نی قوْرودو.

قایناقلار

بؤلمه:نخجیوان موختار جومهوریتی
بؤلمه:ائرمنیستان-آذربایجان مرزی